# fae
## Brezhoneg
### Etimologiezh

    Anv-kadarn : Eus ar gerioù krennvrezhonek fae ha foi, kar d'ar ger kembraek ffei (« foei ! »), da geñveriañ gant ar gerioù fi e galleg, fie e saozneg, pfui en alamaneg, hag all. Trouzadell an dismegañs. Gwelet fec'h.
    Furm verb : eus pae gant ur c'hemmadur dre c'hwezhañ (p > f)

### Anv-kadarn

fae /ˈfɛː/ hollek gourel
* Dismegañs
** Abalamour da-ze e lavaraz d'ezhañ, evel dre fae : [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 151.)
** Pebez vad a rea dign fenoz ar pennad goulou koar-ze, deuet ganen divar fae, hag heb gouzout perag, euz a goat Kermenguy ! — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 51.)
** Fae ha rogoni a oa war e vourrennoù, ken na flaerie ! — (Youenn Drezen, Skol louarn Veig Trebern, eil lodenn, Al Liamm, 1973, p. 20.)
** Hogen, enebiezh, fae pe gengarantez, petra 'rae an dra-se dezhañ gant ma vefe laosket d'ober diouzh e vicher evel m'eo dleet ! — (Jarl Priel, Amañ hag Ahont, Al Liamm, 1957, p. 101-102.)
** Lavarit dezhañ kenavo, gant ho kalon, ha nann gant fae, diwar beg ho teod. — (Jakez Riou, Troiou-Kamm Alanig al Louarn I, Gwalarn niv. 89, Ebrel 1936, p. 73.)
** — N' am eus ket lammet c'hoazh, a lavaras Lan Ofret gant fae. Gortozit ma rin ul lamm dañvad evel ar re all. — (Jakez Riou, Geotenn ar Werc'hez ha danevelloù all, Al Liamm, 1957, p. 93.)
* ober fae
* Bezañ fae gant unan bennak ober un dra bennak : na deurvezout ober an dra-se.
** Sant Kado ! fae eo gantañ sellet ouzh goulioù an dud klañv. — (Fañch al Lae, Bilzig, Kemper, 1925, p. 134.)
** Fae eo ganin respont dezhañ. — (Jules Gros, Le trésor du breton parlé Première Partie, 1966, p. 190.)
** Fae eo ganin klevet ac'hanoc'h. — (Jules Gros, Le trésor du breton parlé Deuxième Partie, 1970, p. 156.)
** Fae a (e?) vefe ganin ober se. — (Jules Gros, Le trésor du breton parlé Deuxième Partie, 1970, p. 156.)
** Fae a (e?) vefe darempredién ar sort-se. — (Jules Gros, Le trésor du breton parlé Deuxième Partie, 1970, p. 156.)
** Gaid a oa fae ganti ober an traoù dre hanter. — (Jakez Riou, Lizer an hini maro, Emgleo Sant Iltud, 1925, p. 31.)

### Troienn

* diwar fae
* dre fae

#### Deveradoù

* faeañ
* faeüs

#### Troidigezhioù

* esperanteg : disdegno
* galleg : dédain , mépris
* gresianeg : περιφρόνηση (perifόnisi)
* saozneg : disdain , condescension , contempt
* tsolyáni : gákh

### Daveoù

Roll an daveoù :
* : Lexique Étymologique des termes les plus usuels du Breton Moderne, p. 119.

### Furm verb

| Kemmadur | Furm |
| hep | pae |
| dre vlotaat | bae |
| dre c'hwezhañ | fae |
| dre galetaat | digemm |
| amreizh | digemm |
fae /ˈf̬ɛː/
* Furm kemmet ar verb paeañ pe paeiñ e trede gour unan an amzer-vremañ, en doare-disklêriañ
   * War-lerc'h ar raganv-gour renet am, da skouer :
       — [...] ! Setu aze eun ealik hag am fae, er bed-man zoken, euz ar pez am beuz great ; c'houi, Aoutrou Doue, am faeo er bed-all. [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 269.)